Fighting (άλμπουμ, Thin Lizzy)

Το ***Fighting*** είναι το πέμπτο στούντιο άλμπουμ του ιρλανδικού rock συγκροτήματος Thin Lizzy, που κυκλοφόρησε το 1975. Μετά την κυκλοφορία τεσσάρων στούντιο άλμπουμ, το συγκρότημα τελικά δημιούργησε έναν αναγνωρίσιμο ήχο με τις δίδυμες κιθάρες των Σκοτ Γκόρχαμ και Μπράιαν Ρόμπερτσον. Αυτός ο ήχος αντλεί έμπνευση από την hard rock, τη folk, την pop και τη rhythm and blues. Έθεσε τις βάσεις για τη μεγάλη εμπορική επιτυχία του επόμενου άλμπουμ, *[[Jailbreak (άλμπουμ)|Jailbreak]]*. Το άλμπουμ ήταν επίσης το πρώτο τους άλμπουμ που έφτασε στα charts του Ηνωμένου Βασιλείου, φτάνοντας στο Νο. 60. 

## Τραγούδια
Το κομμάτι "Suicide" ερμηνεύτηκε αρχικά από τους Thin Lizzy όταν ο κιθαρίστας Έρικ Μπελ ήταν ακόμα στο συγκρότημα, συμπεριλαμβανομένης μιας φοράς σε μία εκπομπή του BBC η οποία ηχογραφήθηκε τον Ιούλιο του 1973.  Ερμηνεύτηκε για πρώτη φορά με διαφορετικούς στίχους με τον τίτλο "Baby's Been Messing" και δεν είχε το μεσαίο μέρος που εμφανίζεται στο *Fighting*. Το κομμάτι "Half-Caste" το οποίο δεν περιλαμβάνεται στο άλμπουμ κυκλοφόρησε στην B-side του αρχικού single "Rosalie". Ένα άλλο κομμάτι που ηχογραφήθηκε στο πλαίσιο του *Fighting* ήταν το "Try a Little Harder", που τελικά κυκλοφόρησε στο box set των *[[Vagabonds Kings Warriors Angels]]* το 2002.

Το *Fighting* είναι το μόνο άλμπουμ των Thin Lizzy, εκτός από το πρώτο τους το 1971, όπου μέλη του συγκροτήματος, εκτός από τον Φιλ Λάινοτ, λαμβάνουν αποκλειστικά πιστώσεις για το γράψιμο ορισμένων κομματιών. Ο Μπελ έγραψε το "Ray Gun" στο πρώτο τους άλμπουμ, και οι Ρόμπερτσον και Γκόρχαμ έγραψαν τα "Silver Dollar" και "Ballad of a Hard Man", αντίστοιχα.

Αν και το χαρακτηριστικό λογότυπο των Thin Lizzy (σχεδιασμένο από τον Τζιμ Φίτζπατρικ) χρησιμοποιήθηκε συχνά σε συλλογές άλμπουμ, εμπορεύματα και ως σκηνικό στις συναυλίες του συγκροτήματος όλα αυτά τα χρόνια, αυτό ήταν το μόνο στούντιο άλμπουμ των Thin Lizzy το οποίο το συμπεριλάμβανε στο εξώφυλλο.

Ο κιθαρίστας των Europe, Τζον Νόρουμ, διασκεύασε το "Wild One" στο πρώτο σόλο άλμπουμ του, *[[Total Control (άλμπουμ, Τζον Νόρουμ)|Total Control]]*, το 1987,  ενώ οι Europe διασκεύασαν το "Suicide" στο ζωντανό άλμπουμ τους, *[[Almost Unplugged]]*, το οποίο κυκλοφόρησε το 2008. 

## Υποδοχή
Ο Στίβεν Τόμας Έρλεβιν του AllMusic περιέγραψε *το Fighting* ως ένα «τεταμένο, κυριευμένο, άγριο rock & roll άλμπουμ», με το οποίο οι Thin Lizzy ξεκίνησαν την κλασική τους περίοδο. Τονίζοντας την αλληλεπίδραση των Γκόρχαμ και Ρόμπερτσον με τις δύο κιθάρες, περιέγραψε αυτή τη σύνθεση ως «ζωντανή και σπλαχνική» και πρόσθεσε ότι ο Λάινοτ είχε κάνει ένα άλμα προς τα μπροστά ως τραγουδοποιός, «ανθίζοντας πλήρως ως ένας ποιητής του rock & roll».  Στο βιβλίο του *Collector's Guide to Heavy Metal*, ο Μάρτιν Ποπόφ αποκάλεσε το *Fighting* ένα «ψυχωμένο, συγκλονιστικό κλασικό hard rock», όπου «οι ρευστές κιθαριστικές αρμονίες των Ρόμπερτσον και Γκόρχαμ γίνονται αναπόσπαστο μέρος του ήχου των Lizzy, υφασμένες στο ίδιο το ύφασμα των ενορχηστρώσεων» και «οι ιστορίες των παράνομων και των απόκληρων» φτάνουν σε «μια αρκετά μεγαλοπρεπή, ιστορική, τραγική κλίμακα». 

«Ήμουν θαυμαστής των Lizzy», ανακάλεσε ο συντάκτης του *[[Sounds (περιοδικό)|Sounds]]* και μελλοντικός ιδρυτής του *[[Kerrang!]]*, Τζεφ Μπάρτον, «αλλά το *Fighting* απλά δεν μου ταίριαζε εκείνη την εποχή. 'Το δεύτερο LP του συγκροτήματος με τη νέα τους σύνθεση με δίδυμες κιθάρες είναι ένα επαρκές rock άλμπουμ, τίποτα περισσότερο', έγραψα. 'Αυτό υποφέρει από το γνωστό χαρακτηριστικό των Lizzy στο στούντιο: έλλειψη πραγματικής ενέργειας ή επιθετικότητας.' Τον επόμενο μήνα πήγα να δω τους Lizzy ζωντανά... Περίπου στη μέση της συναυλίας, ο Φιλ έκανε μια μικρή διατριβή κόντρα στους κριτικούς της rock και αναρωτήθηκα αν γνώριζε πως ήμουν στο κοινό. Αποδείχθηκε ότι το γνώριζε! Στο τέλος του μονολόγου, ο Φιλ απλώς ανάσήκωσε τους ώμους του και είπε, με ένα σαρκαστικό χαμόγελο στο πρόσωπό του, 'Αλλά, όπως και να έχει, το επόμενο τραγούδι είναι για τον Τζεφ Μπάρτον: Still in Love with You '. Αυτή ήταν ίσως η πιο ταπεινωτική στιγμή ολόκληρης της καριέρας μου.» 

## Λίστα κομματιών

### Ανανεωμένη έκδοση
Μια ανανεωμένη πολυτελής έκδοση του *Fighting* σε σετ των 2 CD κυκλοφόρησε στις 12 Μαρτίου του 2012.

## Singles

* "Rosalie" / "Half Caste" – 27 Ιουνίου 1975
* "Wild One" / "For Those Who Love to Live" – 17 Οκτωβρίου 1975

: Στις ΗΠΑ και τον Καναδά, το "Wild One" κυκλοφόρησε με το "Freedom Song" ως B-side, και στην Ελλάδα με το "Rosalie" ως B-side.

## Προσωπικό

; **Thin Lizzy**

* Φιλ Λάινοτ – κύρια φωνητικά, μπάσο, ακουστική κιθάρα στο "Wild One"
* Σκοτ Γκόρχαμ – κύρια και ρυθμική κιθάρα
* Μπράιαν Ρόμπερτσον – κύρια και ρυθμική κιθάρα, δεύτερα φωνητικά, πιάνο στο "Song for Jesse"
* Μπράιαν Ντάουνι – ντραμς, κρουστά

; **Επιπλέον μουσικοί**

* Ρότζερ Τσάπμαν (των Family) – δεύτερα φωνητικά στο "Rosalie"
* Ίαν ΜακΛάγκαν (των Faces) – πιάνο στα "Rosalie" και "Silver Dollar"

; **Παραγωγή**

* Κιθ Χάργουντ – ηχολήπτης και μίξη ήχου
* Τζέρεμι Γκι – βοηθός μηχανικός
* Γκίλμπερτ Κονγκ – mastering

## Charts

## Παραπομπές


## Εξωτερικοί σύνδεσμοι
* Το 

Κατηγορία:Άλμπουμ του 1975
Κατηγορία:Άλμπουμ των Thin Lizzy